A hüvely kitágulásának több oka is lehet. Az egyik ilyen a terhesség és szülés nagyon megterheli a hüvelyt és a környező szöveteket. A szervezet öngyógyító folyamatai ilyenkor már sokszor nem képesek teljes mértékben regenerálódni. A nők nagy részénél sajnos a szövetek soha nem térnek vissza a szülés előtti állapotba. További oka a hüvely kitágulásának a menopauza. Ekkor csökken az ösztrogéntermelés, kevesebb kollagén termelődik, ennek következtében a szövetek elvékonyodnak, a nyálkahártya kiszárad, ami a gyulladások gyakori kialakulásához, illetve a hüvely tágulásához vezet.
A szakirodalom további lehetséges okokat is nevesít. Ezek az alábbiak:
Súlyos lefolyású betegség, méheltávolítás, kemoterápia
Nagymértékű testsúlyváltozás
Krónikus székrekedés
Krónikus köhögés
Nagy megerőltetéssel járó munka, sport tevékenység
Olyan otthoni tevékenység, ami folyamatosam nehéz dolgok emelésével jár